Роден е на 15 април 1962 г. в гостиварското село Форино. Основно училище завършва в село Чегране, а средно във военно училище Белград. Учи във Военната академия на сухопътните войски на ЮНА в Белград. Специализира във Военната академия „Михайло Апостолски“ в Скопие и във военна академия Сараево. От 1985 до 1991 е офицер в ЮНА, а от 1992 до 2001 е офицер в армията на Р. Македония. Участва във Военния конфликт в Република Македония през 2001 г., като висш офицер в рамките на армията на Република Македония. Впоследствие дезертира и се включва в Армията за национално освобождение, където е известен с псевдонима "командир Форина". В периодите 2002-2004 и 2008-2013 г. е депутат в Събранието на Република Македония. От 2013 до 2014 г. е министър на отбраната в третото правителство на Никола Груевски. Назначението му поражда протести в Скопие, които завършват с кървави сблъсъци. Впоследствие отново е депутат.